Anfisa Agejeva

Anfisa Maksimovna Agejeva, meid Anfisa/Anfissa Ageeva/Ageyeva (, j.s. Zakharova (Захарова); š. kuovâmáánu 12. peeivi 1952, Kanjovka, Murmansk, Sovjetlitto) lii kieldâsämmilâš kirječällee, jurgâleijee já musikkár. Sun lii vuossâmuš Ruošâ beln sämmilâš, kii lii vuáittám Sámi Grand Prix. 

Eellim
Anfisa Maksimovna Zakharova šoodâi kuovâmáánu 12. peeivi 1952 Kanjovkast (). Suu vaanhimeh láin pajeulmuuh já palhâšum suátiveteraaneh. Suu eeči lâi Maksim Antonovich Zakharov (1919–1984) já suu enni Marija Ivanovna Zakharova (1922–2008). Sunnui šoddii ohtsis oovce párnážid.

Ive 1962 sovjetlittoliih meridii huksiđ čäcivyeimilájádâs já puáđđuđ Koarrdõgkjuuvâ. Muáddi ive maŋeláá peerâ kaartâi varriđ Luujáávrán, ko ubâ Koarrdõgk paasij čääsi vuálá.

Muusik
Kieldâsämmilij ärbivuáválâš vookaalmuusikšlaajâ livvt () lii lamaš uási Agejeva elimist aaibâs šoddâm rääjist. Sehe Agejeva enni já ákku livvtijn já aainâs-uv suu enni lâi tobdos livvtejeijee. Suu enni livvtij tagarijn muusikjuávhuin ko Luujäävri aalmuglâš lávlumjuávhust Lujavvr () já muusikjuávhust "Ojar" (). Suu livvteh láá vyerkkejum el. Taažâst, Eestienâmist já Saksaast. Agejeva uábbi Domna Khomjuk lii meid tobdos livvtejeijee.

Agejeva lii livttim maŋgii Sámi Grand Prix -kišto juoigâmuásist sehe ohtuu já oobijnis Domna Khomjukáin. Ive 2001 Agejeva livvtij vuossâmuu keerdi kištoost, mon sun vuoitij livtt-pittáin Meleš. Muáddi ive maŋeláá sun uásálistij siämmáá uásán oovtâst oobijnis Domna Khomjukáin. Talle suoi livvtijn pitá Duottar. Agejeva viigâi vyeittiđ oppeet iivij 2007 já 2013, ive 2007 pittáin Sorrow já ive 2013 pittáin Luottáš. Ive 2019 sun maacâi oobijnis kiišton, kost suoi livvtijn pitá Vuess.

Toimâttem- já jurgâlemsyergi
Agejeva lii jurgâlâm kiirjijd já lavluid kieldâsämikielân tegu sovjetlittolâš já ruoššâ vuáittupeeivi laavlâ День Победы, mon sun jurgâlij ive 2021 ruošâkielâst kieldâsämikielân noomáin Вуэјјтэм Пе̄ййв. Ton lasseen sun lii toimâttâm ive 2014 oovtâst A. A. Antonovain kieldâsämikielâ-ruošâkielâ -sänikirje Са̄мь-рӯшш са̄ннҍнэххьк / Саамско-Русский словарь.

Olgosadalduvah
Toimâttâsah
 2014 – Са̄мь-рӯшш са̄ннҍнэххьк / Саамско-Русский словарь oovtâst A. A. Antonovain

Jurgâlusah
 2007 – Вӣллькесь пуаз ()
 2019 – Same: 100 mennesker i Sápmi/100 people in Sápmi/100 olbmo Sámis 
 2021 – Вуэјјтэм Пе̄ййв ()

Diskografia
Nurâldâhskiäruh
Agejevast láá pitáh čuávuváin skiäruin:

 2001 – Sámi Grand Prix 2001, pittáin Meleš
 2003 – Sámi Grand Prix 2003, pittáin Duottar oovtâst Domna Khomjukáin
 2005 – Davvi Jienat - Northern Voices, pitáiguin Guoladatnjárga, Meleš já Koordeg Gilli
 2007 – Sámi Grand Prix '07, pittáin Sorrow
 2013 – Sami Grand Prix 2013, pittáin Luottáš
 2014 – Сборник саамских песен
 2015 – Сборник саамских сказок
 2017 – Богатырь Ляйне
 2019 – Sámi Grand Prix 2019, pittáin Vuess oovtâst Domna Khomjukáin

Käldeeh
Balakina, D. C. já Bolšakova N. P. Альманах саамской литературы Almanakh saamskoi literaturi. Živaja Klassika. 2019. ISBN 978-5-4489-0229-1. s. 26–27. Čujottum 23.4.2021 (ruošâkielân)

Hætta, Wenche Marie. Finn din favorittjoik - Gávnna luođi masa liikot. NRK Sápmi. 29.3.2007. Čujottum 6.1.2021 (táru- já orjâlâškielân)

Hætta, Wenche Marie. Hvem-Hva-Når om Sámi Grand Prix NRK Sápmi. 15.4.2019. Čujottum 23.4.2021 (táru- já orjâlâškielân)

История саамской семьи в летописи Великой Отечественной войны. Murmansk kuávlu sisašijministeriö. 7.5.2020. Čujottum 17.4.2021 (ruošâkielân)

Anti, Kila. Leudejeaddjit lassánit. Ávvir. 21.11.2018. Čujottum 17.4.2021 (orjâlâškielân)

Дежкина, Галина. В Мончегорске прошел вечер «Маленький народ Большого Севера». Khibini. 17.11.2016. Čujottum 17.4.2021 (ruošâkielân)

Mustonen, Tero (toim.). Waters of Health 2020 – Season 1 Report. Snowchange Cooperative. s. 8. Skammâmáánu 2020. Čujottum 17.4.2021 (eŋgâlâskielân) 

Захаров Максим (1919 – 1984). Фонд сохранения и изучения родных языков народов Российской Федерации. Čujottum 8.4.2021 (ruošâ- já kieldâsämikielân) 

Захарова Мария (1922 – 2008). Фонд сохранения и изучения родных языков народов Российской Федерации. Čujottum 8.4.2021 (ruošâ- já kieldâsämikielân) 

Наумова, Светлана. Сохрани очаг свой. Murmanskii vestnik. 8.2.2012. Čujottum 16.4.2021 (ruošâkielân) 

Luokka:Ive 1952 šoddâmeh
Luokka:Kieldâsämmiliih
Luokka:Ryeššiliih kirječälleeh
Luokka:Ryeššiliih lávlooh
Luokka:Sámi Grand Prix -kišto juoigâmuási vyeitteeh
Luokka:Sovjetlittoliih kirječälleeh
Luokka:Sovjetlittoliih lávlooh
Luokka:Sämmiliih jurgâleijeeh
Luokka:Sämmiliih kirječälleeh
Luokka:Sämmiliih lávlooh